Ǎ mɔ́n wáma, vógólo ǹkɔ́bɔ̄ fəg wáma, ó yáī fə alɔ́ ânyǔ nyīā modo mvíē dáma 2nə́ ó wūlú ai okálá ai fəg. Abǒg tē hḿ ányu dóē láyi baala óyəm. 3Owé, biyé bí ânyu bí ńdzîn miníngá bí nə́ hə wē wé, anyu díé á nə ǹkɔn a lodo m̀bɔ́n. 4Hədá məmaná yā étē mə́ nə ayol a lodo mətɛ́d, mávōl mə́ lodo okə̌ŋ məyɔ mə́bɛ̄. 5Məkǒl móé mâkə áwū. Dulu díé lâkə suan á ndóan kɔ́m. 6A sâla é zēn yākə̄ ényiŋ, məzěn móé māndə́ŋədan, nyémēn təge yəm ḿfág mákə. 7Ǎ mɔ́n wáma, tám hḿ ma vógólo, bíége bibúg yā ânyu dáma. 8Lodó óyǎb ai nyé, tə wasúbu babi ai m̀bɛ́ yā ndá dzīē. 9a zǎ və́ ńgə̄gɛ́d mod ólugú woe ai mim̀bú míé, 10bəyə́ŋ bə́ zā díán ai akúmá dóe, ǹtɔbɔ ńgɔ̄ ó ngafon ai bibumá yā ńdzǔg wóe, 11hə éyɔŋ ǒ man yǎ təg á nyɔl ai á miǹson ńgɔ ó ngabad dzə́ŋ naa wabám, təgě fə ai ngul. 12Ǒ ngawóg ósɔ̄n, ǒ ngadzó ai wǎmēn nâ: "Ngóa ma ! Ma ndzí kig vógólǒ bə̄tə́bə́gá, ǹnə́m wámā ó ngábɛn miǹkɔ́ŋán.